Det står ikke godt til for tanten - eller gør det?

Det står vist nok prentet i de flestes bevidsthed, at Berlingske Tidende siden 1749 har været en borgerlig, ja ligefrem konservativ avis. Det er vist nok det, som bladet har slået sig op på. Så langt så godt.

Det kunne være, at Berlingske anno 2019 i ærlighedens navn skulle fortælle offentligheden, at avisen reelt har taget navneforandring til Globalistiske Nyheder med særlig afsmag for alle, der politisk kæmper imod den store udskiftning af de vesteuropæiske befolkninger og af de amerikanske, canadiske, australske og new zealandske ditto.

Berlingskes Troels Heeger sætter standarden for propagandaskriftet med artiklen ”Drabet på en otte-årig dreng udstiller Tysklands neurotiske udlændingedebat”, hvor han bl.a. skriver, efter at en afrikaner fra Eritrea skubbede en mor og hendes otte årige dreng ud foran toget med den otte åriges død til følge:

”Weidel [fra AfD] ser hændelsen i Frankfurt som en direkte konsekvens af Merkels angiveligt liberale flygtningepolitik. At den otte-årig dreng stadig ville være i live, hvis ikke Merkel i 2015 havde åbnet de tyske grænser for migranter og flygtninge. Problemet er bare, at det ikke passer. Den eritreanske mand er kristen og har siden 2006 boet i Schweiz, hvor han også har opholdstilladelse.” (desværre bag betalingsmur)

Troels Heeger er åbenbart så stor en propagandist, at han ikke er klar over, at det sådan set er temmelig ligegyldigt, om etniske tyskere bliver slået ihjel af mennesker fra den tredje verden med opholdstilladelse i Schweiz eller i Tyskland. Det har Bayerns indenrigsminister i det mindste indset.

Berlingskes Michael Bjerre forsøger at plagiere Troels Heeger – eller er det omvendt? – ved om Donald Trump at skrive, at

”Trumps retorik har kastet mere benzin på bålet og skabt mere had i dette land”

Oh ja, sådan kan man også beskrive det forhold, at tilstrækkeligt mange amerikanske vælgere havde den frækhed at stemme på Donald Trump, som igen havde den flabethed at ville standse den sanseløse strøm af indvandring fra især Latinamerika. At skidtet er sat i citationstegn, ændrer ikke ved propagandaen.

Det skal nok blive underholdende i de kommende år. Udskiftningen af de hvide nationer vil ikke gå stille af, og efter min ringe vurdering vil der såmænd komme en modreaktion, hvorefter europæerne på stilfærdigvis vil gøre op med det multietniske vanvid og genskabe almindelig orden i egne hjemlande.

Indtil da må vi nok være forberedt på at høre mere fra Troels Heeger og Michael Bjerre fra Globalistiske Nyheder, engang kaldet Berlingske Tidende.